
Proba E. d)
Chimie anorganică
													Model

· Minden tétel kötelező. Hivatalból 10 pont jár. 
· Munkaidő 3 óra. 
I. TÉTEL	(40 pont)
A. Tétel
	Az 1-től 10-ig számozott feladatok olyan kémiai fajtákra vonatkoznak, amelyek vegyi képlete (A)-(F) betűkkel vannak jelölve az alábbiak szerint:

(A) HCN	(B) CuSO₄	(C) H₂O		(D) [Cu(NH₃)₄](OH)₂	(E) HCl		(F) H₃O⁺

Minden feladat esetén, írja a vizsgalapra a feladat sorszámát a helyes válasznak megfelelő betűvel társítva! Minden feladatnál egyetlen helyes válasz van.

1. Csak nemfémes elemeket tartalmazó kémiai részecskék száma:
A. 1
B. 2
C. 3
D. 4
2. Hamis állítás:
A. Az (A) gyengébb sav, mint az (E).
B. Az (A) vizes oldatban részlegesen ionizál.
C. Az (F) a (C) anyag konjugált sava.
D. Az (F) az (E) anyag konjugált bázisa.
3. A (C) anyagra vonatkozó hamis állítás:
A. –15 °C-on és 1 atm nyomáson szilárd halmazállapotú.
B. Tiszta állapotban elektrolit.
C. Reagál a klórral.
D. Reagál a nátriummal.
4. A réz oxidációs száma (O.SZ.) a (B) és (D) anyagokban:
A. –1
B. –2
C. azonos
D. különböző
5. A (B) anyag vizes oldatának elektrolízisére igaz, hogy:
A. Az anódon réz keletkezik.
B. Az anódon hidrogén keletkezik.
C. A katódon réz keletkezik.
D. A katódon hidrogén keletkezik.
6. Az alábbi reakcióegyenletek között egy olyan reakció szerepel, amely nem mehet végbe:
(I) NaOH + HCl → NaCl + H₂O
(II) NaOH + HCN → NaCN + H₂O
(III) NaCl + HCN → HCl + NaCN
(IV) NaCN + HCl → NaCl + HCN
Ez a reakció:    
A. (I) 
B. (II)
C. (III)
D. (IV)
7. Az (E) anyag vizes oldata:
A. A fenolftaleint kékre színezi.
B. A lakmuszt pirosra színezi.
C. pH-értéke lehet 7.
D. pH-értéke lehet 12.
8. A (D) anyag szerkezetében:
A. A réz elektron-donor.
B. A komplexion negatív töltésű.
C. A ligandumok hidroxidionok.
D. Négy ligandummolekula található.
9. Hamis állítás:
A. Az (A) és (C) kémiai anyagok molekuláiban az atomok száma azonos.
B. A (B) kémiai anyag vizes oldatban vezeti az elektromos áramot.
C. A (C) és (E) kémiai anyagok apoláris kovalens kötésekkel épülnek fel.
D. Az (F) kémiai részecske savak vízben történő ionizációjakor keletkezik.
10. 320 g (B) anyagban és 2 mol (D) anyagban található:
A. egyenként 16 g oxigén.
B. egyenként 32 g oxigén.
C. egyenként 32 g réz.
D. egyenként 128 g réz.
30 pont
B. Tétel
	Olvassa el az alábbi állításokat! Ha úgy gondolja, hogy az állítás igaz, írja a vizsgalapra a kijelentés sorszámát és az I betűt. Ha úgy gondolja, hogy hamis, írja a vizsgalapra a kijelentés sorszámát és a H betűt.

1. Az atommag elektromos szempontból semleges.
2. A koordinatív kovalens kötés kialakulásakor mindkét atom egy-egy elektronnal járul hozzá a kötéshez.
3. Egy ionos anyag vízben való oldódásakor ion–dipólus kölcsönhatások is fellépnek.
4. Az ammónia protonfelvételre képes kémiai anyagfajta.
5. A galvánelem a kémiai energiát elektromos energiává alakítja.
10 pont
II. TÉTEL	(25 pont)
C. Tétel
1. Egy kémiai elem atommagjában 181 nukleon található, amelyek közül 73 proton. Határozza meg az atom neutronjainak, illetve elektronjainak számát!  								2 pont
2. Egy (E) kémiai elem atomjának elektronburkában 5 kételektronos és egy egyelektronos atompálya található, a többi atompálya üres.
   a. Írja le az (E) elem atomjának elektronkonfigurációját!
   b. Jegyezze le az (E) elem helyét (csoport, periódus) a periódusos rendszerben!  			4 pont
3. Modellezze a kémiai kötés kialakulását a klórmolekulában! Használja a kémiai elem vegyjelét és pontokat az elektronok ábrázolására!  				 							2 pont
4. a. Modellezze a nátriumatom ionizációját! Használja a kémiai elem vegyjelét és pontokat az elektronok ábrázolására!  
   b. Jegyezze le a nátrium kémiai jellegét!  									3 pont
5. Összekeverünk 30 mL (S₁) 0,2 M koncentrációjú nátrium-hidroxid-oldatot, 40 mL ismeretlen moláris koncentrációjú (S₂) nátrium-hidroxid-oldatot és desztillált vizet. Így 100 mL 0,1 M koncentrációjú (S₃) oldatot kapunk. Határozza meg az (S₂) oldat moláris koncentrációját!  						4 pont

D. Tétel
1. A salétromsav reakcióba lép a kénnel. A lejátszódó reakció egyenlete:
…HNO₃ + …S → …SO₃ + …N₂ + …H₂O
   a. Írja le a reakció során végbemenő oxidációs, illetve redukciós részfolyamatok egyenleteit!
   b. Jegyezze le a kén szerepét (oxidálószer/redukálószer)!  						3 pont
2. Írja le az 1. pontban szereplő reakcióegyenlet sztöchiometriai együtthatóit!  				1 pont
3. a. Írja le a nátrium és a víz reakcióegyenletét!
   b. 11,5 g tömegű nátriumminta reagál vízzel. Határozza meg a reakció hozamát, ha 0,4 g gázhalmazállapotú anyag keletkezett!  												6 pont


III. TÉTEL	(25 pont)
E. Tétel
1. A benzol égésének reakcióegyenlete:
2C₆H₆(f) + 15O₂(g) → 12CO₂(g) + 6H₂O(f),    ΔᵣH° = –6534,8 kJ.
   Határozza meg a szén-dioxid standard moláris képződéshőjét ΔfH°CO₂(g) a benzol égési reakciója alapján, kJ/mol-ban kifejezve! Használja a standard moláris képződéshőket:
   ΔfH°C₆H₆(f) = +49 kJ/mol és ΔfH°H₂O(f) = –285,8 kJ/mol.  						3 pont
2. Határozza meg 7,8 g benzol égésekor felszabaduló hőt kJ-ban! Használja az 1. pont adatait! 	 3 pont
3. Határozza meg annak a vízmennyiségnek a tömegét kilogrammban, amelyet 2 °C-ról 52 °C-ra lehet felmelegíteni egy tüzelőanyag égésekor felszabaduló 209 kJ hő felhasználásával! Feltételezzük, hogy nincs hőveszteség. 												 3 pont
4. Alkalmazza  Hess törvényét az alábbi reakció entalpiaváltozásának meghatározására:
N₂H₄(f) + 2H₂O₂(f) → N₂(g) + 4H₂O(f),    ΔᵣH°
   az alábbi termokémiai egyenletek reakcióentalpiáinak függvényében:
	(1) N₂H₄(f) + O₂(g) → N₂(g) + 2H₂O(f),                ΔᵣH₁°
		(2) H₂(g) + ½O₂(g) → H₂O(f),  	 	       ΔᵣH₂°
	(3) H₂(g) + O₂(g) → H₂O₂(f),   		       ΔᵣH₃°.  			4 pont
5. Írja le a következő anyagok képleteit növekvő stabilitásuk sorrendjében: Al₂F₆(g), Al₂Br₆(g) és Al₂Cl₆(g), felhasználva standard moláris képződéshőiket:
   ΔfH°Al₂F₆(g) = –2628,0 kJ/mol; ΔfH°Al₂Br₆(g)= –970,7 kJ/mol; ΔfH°Al₂Cl₆(g] = –1290,8 kJ/mol.  2 pont
F. Tétel
1. Írja le a vas és a klór között végbemenő reakció egyenletét!  					2 pont
2. Az A + B → Termékek típusú reakció esetén a részleges reakciórendek: nA = 1 és nB = 2. Határozza meg a sebességi állandót, ha az (A) reagens koncentrációja 0,4 mol·L⁻¹, a (B) reagensé 0,1 mol·L⁻¹, a reakciósebesség pedig 2·10⁻³ mol·L⁻¹·s⁻¹! Adja meg a sebességi állandó mértékegységét is!  	3 pont
3. a. 5 mol hélium egy 4,1 L térfogatú zárt tartályban található, 27 °C hőmérsékleten. Határozza meg a hélium nyomását a tartályban, atmoszférában kifejezve!
   b. Határozza meg annak a héliummintának a tömegét grammban kifejezve, amely 12,066·10²² atomot tartalmaz!  												5 pont

Atomszámok: Na – 11; Cl – 17.
Atomtömegek: H – 1; He – 4; C – 12; O – 16; Na – 23; S – 32; Cu – 64.
A víz fajhője: c = 4,18 kJ·kg⁻¹·K⁻¹.
Egyetemes gázállandó: R = 0,082 L·atm·mol⁻¹·K⁻¹.
Avogadro féle szám: N = 6,022·10²³ mol⁻¹.
